Landsretten stadfæstede byrettens afgørelse i sag om misbrug af mindreårig. Erstatning blev forhøjet
Ret: Vestre Landsret (2. instans)
Faggruppe: Straffesag — Nævningesag
Sagsemner: Forurettede og vidner;
Seksual forbrydelser;
Strafferetlige sanktioner og andre foranstaltninger;

Dom om seksuelle overgreb mod en
mindreårig pige.

V.L. S-0615-23

Vestre Landsret har den 17. august 2023 afsagt dom i en nævningesag, hvor en nu 45-årig mand
blev idømt fængsel i 8 år og udvist af Danmark for bestandig. Manden blev desuden pålagt bolig-
og besøgsforbud indtil videre.

Manden blev i både byretten og landsretten fundet skyldig i blufærdighedskrænkelser begået i
perioden fra 2010 til 2012 over for en pige, der var født i 2004, og i adskillige gange, jævnligt og
kontinuerligt i perioden fra 2012 til 2021 at have skaffet sig samleje og andet seksuelt forhold end
samleje med pigen.

Pigen blev tilkendt en godtgørelse for tort på 400.000 kr.